钦定古今图书集成/明伦汇编/官常典/第564卷 > 耶律独攧
## 钦定古今图书集成/明伦汇编/官常典/第564卷 > 耶律独攧

按《辽史》本传：“独攧，字胡独堇，太师古昱之子。重熙初，
为左护卫，将禁兵从伐夏，有功，授十二行纠司徒，再
举伐夏。独攧括山西诸郡马，还迁拽剌详稳。西南未
平，命独攧同知金肃军事。夏人来侵，击败之，进涅剌
奥隗部节度使。清宁元年，召为皇太后左护卫太保。
四年，改宁远军节度使。东路饥，奏赈之。历五国、乌古”
部、辽兴军三镇节度使，四捷军详稳。大康元年卒，追
赠同中书门下平章事。子阿思，有传。